**Philipp Melanchthon** (en latín: *Philippus Melanchthon*), nado como **Philipp Schwartzerdt** en Bretten o 16 de febreiro de 1497 e finado en Wittenberg o 19 de abril de 1560, foi un reformador relixioso, colaborador de Martiño Lutero, primeiro teólogo sistemático da reforma protestante, líder intelectual a reforma luterana, nun deseñador influente de sistemas educativos. Permanece con Lutero e Jean Calvin como reformador, teólogo e moldeador do protestantismo.

Traxectoria
-----------

Philipp Schwartzerdt naceu en Bretten en 1497 e cursou estudos nas universidades de Heidelberg e Tubinga. Ao ingresar no primeiro de ditos centros aos doce anos de idade, o seu tío, o humanista e hebraísta Johannes Reuchlin, aconselloulle que cambiase o seu nome pola súa tradución ao grego Melanchthon (Μελάγχθων), "terra negra". En Heidelberg estudou filosofía, retórica e astronomía/astroloxía, e comezou a ser coñecido como estudoso do grego.

Grazas á influencia do seu tío, en 1518 obtivo a cátedra de lingua grega na Universidade de Wittenberg. O discurso que pronunciou ao acceder á mesma atraeu notabelmente a atención de Martiño Lutero, catedrático de Teoloxía Bíblica en Wittenberg dende 1512 e que exerceu unha fonda influencia nel. Estudou teoloxía e licenciouse en 1519. En 1521 escribiu *Loci communes rerum theologicarum*, un relatorio a favor da reforma protestante, e substituíu a Lutero como líder desa causa en Wittenberg cando o seu mentor foi confinado no castelo de Wartburg. En 1526 converteuse en catedrático de teoloxía e participou, con outros vinte e sete delegados, na unificación das constitucións das igrexas reformadas de Alemaña.

En 1529 acompañou a Xoán de Saxonia na Dieta de Espira e foi un dos que asinaron a protesta de Espira, pola que os príncipes luteranos en minoría do Imperio reclamaron a tolerancia relixiosa ao emperador Carlos V, acto do que tomou o seu nome o protestantismo. 

Cabeza dunha estatua de Melanchton nunha escola de Frankfurt
Philipp Melanchthon foi o creador da palabra "psicoloxía" para designar a disciplina á que se refería como "o estudo da alma". Partindo do radical grego *psykho* ("alma"), derivado á súa vez de *psykhé* ("soplo de vida", "alento"), máis o sufixo *loxía* ("ciencia", "disciplina", "tratado"), formado a partir de *logos* ("palabra"). A partir do século XVII, coa oposición dos pensadores da época comezou a empregarse a palabra como "estudo do funcionamiento da mente humana" ou do "comportamento humano". Non foi ata a partir do segundo cuarto do século XIX cando a disciplina foi aceptada no ámbito científico.

Como representante da Reforma ante a dieta de Augsburgo, en 1530 presentou as Confesións de Augsburgo, 28 artigos de fe redactados en colaboración con Lutero. O ton dese credo era tan conciliador que sorprendeu mesmo os católicos. Un ano despois publicou unha apoloxía en defensa da Confesión de Augsburgo, profundizando nalgúns dos seus aspectos específicos en *Variacións* (1540). Debido á súa intención de lograr un entendemento entre protestantes e católicos ou polo menos entre as distintas faccións protestantes, os seguidores máis estritos do luteranismo consideraron heréticas as súas opinións. Foi comprensivo coa doutrina evanxélica e durante un tempo conservou a maioría das cerimonias católicas por consideralas *adiaphora* ("cousas indiferentes"), é dicir, materias de escasa transcendencia que era mellor tolerar, polo que os seus seguidores foron chamados adiaforistas.

### Últimos días

O carácter humanista de Melanchton foi moi resistido polos teólogos luteranos ortodoxos, veteranos das primeiras batallas. Así e todo, logrou reunir gran cantidade de discípulos que mantiveron, propagaron e mesmo perfeccionaron as súas propostas.

Philipp Melanchton faleceu en Wittenberg o 16 de abril de 1560. Morreu orando pola unión das igrexas "en Cristo" e queixándose pola *rabies theologorum* ("a rabia dos teólogos") do seu propio campo, que dende a morte de Lutero libraran batalla contra el.

Notas
-----

1. ↑  Richard 1898, p. 379.
2. ↑  Richard 1898, p. 11.
3. ↑  Wyk, Van; (Natie), Ignatius W. C. (2017). "Philipp Melanchthon: A short introduction". *HTS Theological Studies* **73** (1): 1–8. ISSN 0259-9422. doi:10.4102/hts.v73i1.4672.
4. ↑  "La mano derecha de Lutero y autor de la Confesión de Augsburgo" (PDF) (en castelán). La Iglesia Luterana-Sínodo de Misuri. Consultado o 30 de outubro de 2018.
5. ↑  Kolb 2012, p. 142.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Philipp Melanchthon Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Alemaña*** |

### Bibliografía

* Kolb, Robert (2012). "Melanchthon's Doctrinal Last Will and Testament: The Responsiones ad articulos Bavaricae inquisitionis as His Final Confession of Faith". En Dingel, Irene; Kolb, Robert; Kuropka, Nicole; Wengert, Timothy J. *Philip Melanchthon: Theologian in Classroom, Confession, and Controversy*. Göttingen: Vandenhoeck & Ruprecht. pp. 141–160. ISBN 978-3-525-55047-2.
* Richard, James William (1898). *Philip Melanchthon: The Protestant Preceptor of Germany, 1497–1560*. Nova York: G. P. Putnam's Sons. Consultado o 4 de novembro de 2017 – vía Internet Archive.

### Ligazóns externas

* Works at Open Library
* Examen eorum, qui oudiuntur ante ritum publicae ordinotionis, qua commendatur eis ministerium EVANGELLI: Traditum Vuitebergae, Anno 1554, en Opolska Biblioteka Cyfrowa

|  |  |
| --- | --- |
| Control de autoridades | 
* Wd: Q76325
* WorldCat
* VIAF: 76319978
* BAV: ADV10154500
* BIBSYS: 90328670
* BLBNB: 000194341
* BMT: 140355
* BNE: XX873512
* BNF: 119154816
* BPN: 56316230
* BRE: 2202424
* BVMC: 65227
* CANTIC: a10323119
* CERL: cnp01302093
* CiNii: DA01535885
* DeutscheBio: 118580485
* Discogs: 5818946
* EBID: ID
* FAST: 44438
* GEC: 0041781
* GND: 118580485
* Gutenberg: 156
* HDS: 021574
* ICCU: RAVV077892
* ISNI: 0000 0001 2140 0378
* LCCN: n79121330
* LibriVox: 1727
* MGP: 126956
* MR: 499120
* NDL: 00524387
* NKC: jn20000701205
* NLA: 35345674
* NLG: 119803
* NNDB: 000093374
* NPG: mp83640
* NTA: 068639406
* OBP: ID
* OL: OL135729A
* openMLOL: 23280
* Orthodox Encyclopedia: 2562808
* PTBNP: 495109
* SELIBR: 194924
* SNAC: w63t9mct
* SUDOC: 027021882
* TePapa: 32317
* Treccani: filippo-melantone
* UNZ: MelanchthonPhilipp
* zbMATH: melanchthon.philipp

 |